Glen of Imaal

Glen of Imaal (irsk: Gleann Uí Mháil) er et avsidesliggende dalføre i Wicklowfjellene som ligger i grevskapet Wicklow, sørøst i Irland. Grevskapet er en del av provinsen Leinster. Dalen er et populært utgangspunkt for fotturer til fjellet Lugnaquilla, det høyeste fjellet i Leinster. Mye av dalen brukes av den irske hæren som et artilleriskytefelt, og turgåere som bruker dalen rådes til å observere tidspunktene for skyteøvelse og å avstå fra å plukke opp merkelige gjenstander.

Bortsett fra in vakre natur er dalen kjent for den innfødt irske hunderasen irish glen of imaal terrier. «Native Breeds of Ireland - Glen of Imaal Terrier», Irish Kennel Club

 Historie 
 Tidlig historie 
Glen of Imaal er oppkalt etter klanen Uí Máil, som dominerte kongedømmet Leinster på 700-tallet.O Croinin, Daibhi (2013): Early Medieval Ireland, 400-1200. ISBN 9781317901761; s. 53. De ble fordrevet av klanen Uí Dúnlainge fra lavlandet i det som skulle bli grevskapet Kildare, og fra denen tiden og til begynnelsen av 1200-tallet lå de langs den vestlige foten av Wicklowfjellene. Dalen ser ut til å ha vært et sentrum for deres makt. 

På 1300-tallet hadde O'Tuathail (anglifisert som O'Toole) (fra Uí Dunlainge) overtatt herredømmet til Uí Máil, etter å ha blitt forvist fra sørlige Kildare av normanniske okkupanter som overtok den beste landbrukseiendommene.«The O'Tooles - a Gaelic lordship on the edge of the Pale», The Medieval Bray Project Det samme skjedde med klanen Ó Broin (O’Byrne), en sidegren av fra Uí Dunlainge. Begge tok opphold i Wicklowfjellene etter å ha hatt store tap og lidelser i strid med normannerne, men greide å etablere seg på nytt i Glen of Imaal hvor O'Tuathail dominerer nord og nord-vest for Wicklowfjellene og Ó Broin øst og sør.«The O’Byrnes - central to the story of medieval Wicklow», The Medieval Bray Project

I landsbyen Derrynamuck (Doire na Muc) i Glen Of Imaal er det en hytte dedikert til minnet om Michael Dwyer (1772–1825), en kjent militær leder fra det irske opprøret i 1798. Etter å ha innsett nederlag i juli 1798 trakk Dwyer seg inn i Wicklowfjellene med sine folk, og til sitt hjemland Glen of Imaal, hvor han drev en geriljakrig mot britiske styrker. Det som nå er kjent som «Dwyer-McAllister-hytta»,«Dwyer McAllister Cottage», Heritage Ireland hvor en  en gruppe irske opprørere ledet av Michael Dwyer skjulte seg da de vinteren 1799 ble omringet av britiske styrker. Samuel McAllister døde da han trakk til seg fiendtlig ild for å la Dwyer trekke seg ut ubemerket og rømme inn i det snødekte fjellet.«Michael Dwyer (1772-1825)», The Medieval Bray Project<Liam, Cathal (2003): Forever Green: Ireland Now & Again. St. Padraic Press. ISBN 978-0-970415547.

 Militær bruk 
Siden 1900 har mye av Glen of Imaal (5 948 dekar) blitt brukt som en hærens artilleribane. På grunn av dette anbefales det å utvise forsiktighet ved forsøk på å bruke områder innenfor hærens rekkevidde,«Glen of Imaal - Military Range Lands» , Department of Defence og det blir lagt ut meldinger om når hæren er på feltøvelser. «Notification of Shooting Glen of Imaal - February 2018», Mountaineering Ireland. 16. januar 2018. Arkivert fra originalen den 6. august 2018.«Written answers - Wednesday, 23 May 2018 - Department of Defence - Defence Forces Training». Oireachtas Debate Record. kildarestreet.com. 23. mai 2018.

 Referanser 

 Eksterne lenker 
 Triniti - Glen of Imaal lyric, ST Lyrics. Irsk folkesang om Glen of Imaal
 Glen of Imaal, Lyrics.com. En liste over tekster, artister og sanger som inneholder begrepet «Glen of Imaal»

Kategori:Republikken Irlands geografi